Յուրի Շևչուկ
Յուրի Յուլիանովիչ Շևչուկ (Ю́рий Юлиа́нович Шевчу́к, , Յագոդնոե, Մագադանի մարզ), «ԴԴՏ» ռոք-խմբի հիմնադիր, ղեկավար և երգերի հեղինակ, նկարիչ և պրոդյուսեր։ Բաշկորտոստանի ժողովրդական արտիստ (2005)։

Կենսագրություն 
Ծնվել է ուսուցիչների ընտանիքում։ Հայրը՝ Յուլիան Սոսֆենովիչ Շևչուկը (1924-2013), ուկրաինացի էր, Հայրենական Մեծ պատերազմի մասնակից, զբաղեցրել է բարձր պաշտոններ։ Մայրը՝ Ֆանիա Ակրամովնա Գարեևա (ծն. 1924 թ.), թաթարուհի է։

Վաղ տարիքում փոխադրվել է Հյուսիսային Կովկաս, ապա՝ Ուֆա։ 1982 թ. դարձել է «Золотой камертон» մրցույթի դափնեկիր։ 1985 թվականից բնակվում է Սանկտ-Պետերբուրգում։

Շևչուկի պոեզիայում շոշափվող հիմնական թեմաներն են քաղաքացիական-հայրենասիրական կեցվածքը, հրաժարումը բռնությունից, սոցիալական սատիրան և բողոքը։ Կրոնական մոտիվները կարևոր տեղ են զբաղեցնում Շևչուկի պոեզիայում։ Նա դավանում է ուղղափառ քրիստոնեություն, սակայն դեմ է եկեղեցու և քաղաքականության համատեղմանը և դատապարտում է կրոնական ֆանատիզմը։

2007 թ. դարձավ "Տրիումֆ" ռուսական մրցանակի դափնեկիր գրականության և արվեստի ոլորտում երևելի նվաճումների համար": Մրցանակից ստացված միջոցները հատկացրել է բարեգործությանը։

2013 թվականին ԴԴՏ խմբի հետ համերգ է տվել Երևանում։

Սոլո կարիերան 
ԴԴՏ-ի կազմից դուրս Շևչուկը թողարկել է մի քանի սոլո ալբոմներ.
 «Череповецкий магнитоальбом» (1983)
 «Кочегарка» (1985)
 «Москва. Жара» (1985)
 «Акустика» (երկու համերգ) (2001)
 «Прекрасная любовь» (2007)
 «L’Echoppe» (2008)
 «Сольник» (2009).

Աշխատանքը ֆիլմերում 
Որպես դերասան խաղացել է մի շարք ֆիլմերում, այդ թվում՝ «Духов день» (1990), «Город» (1990), «Жила-была одна баба» (2011)։ Բազմաթիվ ֆիլմերի համար («Азазель», «Generation П») գրել է երաժշտություն։

Ծանոթագրություններ

Արտաքին հղումներ 
 Յուրի Շևչուկ․ «Ռոքը Երևանն է»

Ռուսաստանի ռոք երաժիշտներ
Ռուս երգիչներ
Խորհրդային բանաստեղծներ
Ռուս կոմպոզիտորներ
20-րդ դարի ռուս բանաստեղծներ
Ռուս պրոդյուսերներ
Ռուս նկարիչներ
Ռուս դերասաններ
Ռուս հասարակական գործիչներ
Բանաստեղծներ այբբենական կարգով